શહેરના એરપોટર્ રોડ ઉપર ગીત ગુજર્રી સોસાયટીમાં રોયલ એપાટર્મેન્ટમાં રહેતા અને ટાગોર રોડ ઉપર આવેલ અતુલ મોટર્સ પ્રાઇવેટમાં સીઈઓ તરીકે ફરજ બજાવતા સમર્થભાઈ અતુલભાઈ ચાંદ્રાએ એ ડિવિઝન પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેઓ દ્વારા મારુતિ કંપનીના વાહનોનું વેચાણ કરવામાં આવે છે આ વાહનોમાં વીમા અંગે મારુતિ કંપનીની વીમા અંગેની અલગ અલગ વીમા કંપનીઓની ડીલરશીપ પણ પોતાની પાસે જ છે જે વાહન વેચાય તે ગ્રાહક પાસેથી વિમાની કાર્યવાહી કર્મચારીઓ દ્વારા કરવામાં આવે છે અને કંપનીમાં જમા કરવામાં આવે છે આ કામ માટે વિષ્વનગર મહાદેવ પાસે રહેતો પાર્થ રજનીકાંતભાઈ ઠાકર નામનો યુવક પોતાની સ્વેચ્છાએ લેખિતમાં બોન્ડ આપી નોકરીએ રહ્યો હતો દરમિયાન ૨૦૧૬થી ૨૦૧૮ના સમયગાળા દરમિયાન જુદા જુદા ૨૨૫ જેટલા ગ્રાહકો પાસેથી વાહનના વિમાની ૧૯,૬૦,૫૯૯ રુપિયા જેટલી રકમ ઉઘરાવી કંપનીમાં જમા કરાવવાને બદલે ઓળવી ગયા હતા આ અંગે અનેક વાર વાતચીત કરી પૈસા જમા કરાવવાનું સમજાવ્યું હોવા છતાં પૈસા જમા કરાવવાને બદલે ભાગી જતા અંતે ઠગાઈ અંગે ફરિયાદ નોંધાવતા પીએસઆઇ એ જી અંબાસણા સહિતના સ્ટાફે ઠગ શખ્સને ઝડપી લઇ જરુરી કાર્યવાહી હાથ ધરી હતી.